Yahya Khan

Yahya Khan (eller Agha Muhammad Yahya Khan; urdu: آغا محمد یحییٰ خان‎; født 4. februar 1917 i Chakwal nær Peshawar i Britisk India, død 10. august 1980 i Rawalpindi) var Pakistans tredje president. Han etterfulgte Ayub Khan 25. mars 1969 og overlot vervet til Zulfikar Ali Bhutto 20. desember 1971.

Liv og virke

Militær
Han fikk en militære utdannelse og gikk ut av Indias militærakademi i Dehradun i 1939. Under andre verdenskrig deltok han med 4. infanteridivisjon (India) i Irak, Italia og Nord-Afrika, hvor han ble tatt til fange og ble internert i en krigsfangeleir i Italia, som han etter hvert lyktes å rømme fra.

Etter krigen fortsatte han sin militære karriere - i Pakisttan etter at landet ble utskild ved Indias deling - og steg raskt i gradene.

Han var sjef for en infanteridivisjon i Pakistans hær mellom 1962 og 1964, og ble øverstkommanderende for hæren i 1966.

President
I 1969 anmodet president Ayub Khan ham om å overta makten i landet for å hindre at spenningene mellom Vestpakistan og Østpakistan skulle føre til en borgerkrig og/eller Østpakistans løsrivelse fra Pakistan. I sin første tale som president erklærte Yahya Khan Pakistan i unntakstilstand.

Ved valget i Pakistan i desember 1970 oppnådde Khans parti Pakistan Peoples Party 88 av nasjonalforsamlingens 313 plasser. Samtlige disse plasser ble vunnet i Vestpakistan, hvorimot Østpakistan ved valget gav Awami League ledet av Sheikh Mujibur Rahman 167 plasser (alle vunnet i Østpakistan), noe som gav absolutt flertall til det østpakistanske Awami League. Realiten ved valget i 1970 var slik at Pakistan i praksis var politisk delt i en vest- og en øst-del.

Yahya Khan tillot ikke at Awami League dannet regjering, og det ble i stedet innledet forhandlinger mellom Yahya Khan og Sheikh Mujibur Rahman om en løsning på den fastlåste situasjon. Forhandlingene førte ikke til resultater, og Yahya Khan beordret i stedet den pakistanske hær til å innlede en militæroperasjon i Østpakistan, Operation Searchlight, hvis formål var å knuse separatistbevegelsen i Østpakistan.

Operation Searchlight ble innledet den 25. mars 1971. Dagen etter erklærte Rahman Østpakistan for uavhengig av Pakistan. Operation Searchligt ble innledningen til Bangladeshkrigen, hvor pakistanske tropper i en borgerkrig kjempet mot den indiskstøttede separatistbevegelse i Østpakistan. Pakistan besluttet å trappe opp konflikten ved den 3. desember 1971 å angripe indiske flybaser i den vestlige del av India, noe som medførte at India ble en krigsførende part i konflikten, og bare 13 dager senere, den 16. desember 1971, måtte Pakistan kapitulere.

Fratreden
Nederlaget i krigen mot India og tapet av Østpakistan medførte uroligheter i befolkningen, og Khan måtte den 20. desember 1971 fratre som president.

Han ble etterfulgt av Zulfikar Ali Bhutto, som kort etter satte Khan i husarrest.

Pakistans fremferd under Operation Searchligt og under Bangladeshkrigen medførte et meget betydelig antall drepte blant Bangladeshs sivilbefolkning, og hendelsene er av flere blitt kalt et folkemord på sivilbefolkningen. Yahya Kahn ble imidlertid ikke rettsforfulgt for sin rolle i krigen.

Referanser

Eksterne lenker 
 
 Yahya Khan and Bangladesh, Library of Congress 
 Referat av samtale mellom Henry Kissinger og Chou En-lai om bl.a. Yahya Khan 
 The U.S. and the South Asian Crisis of 1971, National Security Archive
 Encyclopædia Britannica om Yahya Khan

Pakistanske presidenter
Pakistanske offiserer
Personer fra Khyber Pakhtunkhwa
Fødsler i 1917
Dødsfall i 1980